璟奉诏往南京祭祀，次年去世。
驸马石璟墓志铭.明故驸马都尉石公墓志铭赐进士出身、资德大夫、正治上卿、参赞机务、南京兵部尚书、潜川薛远撰。儒林郎、光禄寺署正、前中书舍人、东吴杨杞书。赐进士出身、奉政大夫、兵部郎中、太原乔凤篆。公讳璟，字廷贵，姓石氏，其先永平昌黎人。曾大父讳彦中，以材勇戎通州，质直好义，为人所推敬。大父讳名，生而魁伟，闲习武略。洪武终，奉天靖难，七以战功，而阶武略将军，授德州卫副千户。父讳林正，固不阿，好义而乐善。暨代父官，永乐中改府军前卫，遂居京师。